**РЕГИСТРАЦИИ И БАНКРУТИ НА ПРАВНИ ЕДИНИЦИ ПРЕЗ ПЪРВОТО ТРИМЕСЕЧИЕ НА 2025 ГОДИНА**

През първото тримесечие на 2025 г. новорегистрираните правни единици в страната са 12 207, а влезлите в процедура по несъстоятелност/фалит, в това число и обявените в несъстоятелност - 1 091. В сравнение със същото тримесечие на 2024 г. общият брой на новорегистрираните намалява с 0.2%, а този на банкрутиралите се увеличава с 10.0%.

**Фиг. 1. Брой регистрации и банкрути на правни единици през първото тримесечие на 2024 и 2025 година**

**Фиг. 2. Брой регистрации и банкрути на правни единици през първо тримесечие в периода 2021 - 2025 година**

В сравнение с четвъртото тримесечие на 2024 г. новорегистрираните правни единици се увеличават с 9.5%, а влезлите в процедура по несъстоятелност/фалит, в това число и обявените в несъстоятелност, намаляват с 6.4%.

**Фиг. 3. Брой регистрации и банкрути на правни единици през четвъртото тримесечие на 2024 година и първото тримесечие на 2025 година**

**Разпределение на новорегистрираните и обявилите банкрут правни единици по сектори**

От всички новорегистрирани фирми през първото тримесечие на 2025 г.   
най-много са в сектор G „Търговия; ремонт на автомобили и мотоциклети“ - 88.0%. При обявените в несъстоятелност отново най-голям брой попадат в сектор G „Търговия; ремонт на автомобили и мотоциклети“ - 88.5%.

**1. Брой новорегистрирани и обявили банкрут правни единици през първото тримесечие на 2025 година по икономически сектори**

|  |  |  |
| --- | --- | --- |
| **Икономически сектор** | **Новорегистрирани** | **Обявили банкрут** |
| Промишленост | 192 | 21 |
| Строителство | 134 | 15 |
| Търговия на едро и дребно; ремонт на автомобили и мотоциклети | 10744 | 965 |
| Транспорт и съхранение | 152 | 10 |
| Хотелиерство и ресторантьорство | 84 | 11 |
| Информация и комуникация | 114 | 16 |
| Финансови и застрахователни дейности; дейности с недвижими имоти; професионални, научни и технически дейности; административни и спомагателни дейности | 564 | 34 |
| Образование; хуманно здравеопазване и социални дейности | 223 | 19 |

**Методологични бележки**

Тримесечната бизнес демография на регистрациите и банкрутите на правните (юридически) единици е свързана с определени демографски събития - дата на създаване на юридическото лице, дата на откриване на производство по несъстоятелност, дата на обявяване в несъстоятелност и дата на обявяване в ликвидация. Данните са представени в абсолютни стойности по избрани раздели на Класификацията на икономическите дейности (КИД - 2008)[[1]](#footnote-1) съгласно изискванията на Регламент № 2019/2152 на ЕП и на Съвета от 27 ноември 2019 г. за европейската бизнес статистика.

* Промишленост (B, C, D, E):
* В - Добивна промишленост;
* C - Преработваща промишленост;
* D - Производство и разпределение на електрическа и топлинна енергия и на газообразни горива;
* Е - Доставяне на води канализационни услуги управление на отпадъци и възстановяване.
* Строителство (F41, F42, F43):
* F41 - Строителство на сгради;
* F42 - Строителство на съоръжения;
* F43 - Специализирани строителни дейности.
* Търговия на едро и дребно; ремонт на автомобили и мотоциклети (G45, G46, G47):
* G45 – Търговия, ремонт на автомобили и мотоциклети, техническо обслужване и ремонт;
* G46 - Търговия на едро, без търговията на автомобили и мотоциклети;
* G47 - Търговия на дребно, без търговията на автомобили и мотоциклети.
* Транспорт и съхранение (H49, H50, H51, H52, H53):
* H49 - Сухопътен транспорт;
* H50 - Воден транспорт;
* H51 - Въздушен транспорт;
* H52 - Складиране на товари и спомагателни дейности в транспорта;
* H53 - Пощенски и куриерски дейности.
* Хотелиерство и ресторантьорство (I55, I56):
* I55 - Хотелиерство;
* I56 – Ресторантьорство.
* Информация и комуникация (J58, J59, J60, J61, J62, J63):
* J58 - Издателска дейност;
* J59 - Производство на филми и телевизионни предавания, звукозаписване и издаване на музика;
* J60 - Радио- и телевизионна дейност;
* J61 - Далекосъобщения;
* J62 - Дейност в областта на информационните технологии;
* J63 - Информационни услуги.
* Финансови и застрахователни дейности; дейности с недвижими имоти; професионални, научни и технически дейности; административни и спомагателни дейности (K, L, M, N):
* К - Финансови и застрахователни дейности;
* L - Операции с недвижими имоти;
* М - Професионални дейности и научни изследвания;
* N - Административни и спомагателни дейности.
* Образование; хуманно здравеопазване и социални дейности (P, Q, R, S95, S96):
* P - Образование;
* Q - Хуманно здравеопазване и социална работа;
* R - Култура спорт и развлечения;
* S95 - Ремонт на компютърна техника, на лични и домакински вещи;
* S96 - Други персонални услуги.

**Правна единица е юридическо лице на публичното или частното право**. Това юридическо лице може да бъде:

* *Юридическо лице* - чието съществуване е признато от законa независимо от лицата или институциите, които го притежават или са членове;
* *Физическо лице* - което като независимо лице упражнява стопанска дейност. За да съществува, трябва да е регистрирано по закон пред компетентните административни органи (Търговски регистър и регистър на юридическите лица с нестопанска цел, Регистър Булстат и други).
* *Ликвидация* - процес на доброволно прекратяване на дейността на търговец и разпределяне на активите между кредиторите и акционерите.
* *Несъстоятелност* - съдебно производство на принудително изпълнение за удовлетворяване кредиторите на търговец, който е неплатежоспособен или свръхзадължен.

1. <https://www.nsi.bg/sites/default/files/files/publications/KID-2008.pdf>. [↑](#footnote-ref-1)